ඒවායින් හම්බන්තොට දේශපාලන බත් ගොට්ටන්ට දුන් රැකියා සුරක්ෂිත කරන්නට හෝ වරාය, ගුවන් තොටුපල, රන්මිහිතැන්න වැනි ආයතනවල ආදායමක් නැත.එරාජ් නම් මැරවරයා විසින් එක්සත් ජාතික පක්ෂ මන්ත්‍රීන්ගේ නිරීක්ෂණ චාරිකාවේදීත්, වීදියේ විරෝධයේදීත් කළේ මේ යථාර්ථය හෙළිදරව් කිරීම වැළැක්වීමයි.ඒ වෙනුවෙන් පිස්තෝල සෙල්ලම් කරන්නට රාජපක්ෂ ආණ්ඩුවට සිදු වී තිබේ.රාජපක්ෂලා අද හම්බන්තොට බලය රැක ගන්නට උත්සාහ කරන්නේ ද‍මේ තරම් නින්දිත ආකාරයට ය.ජයතිලක බංඩාර සහෝදරයා 1994 ආණ්ඩු පෙරළියට පෙර වකවානුවේදීත් මෙවැනි අභියෝගවලට මුහුණ දෙමින් විදියේ ගී ගැයුවේ ය.1994 පුටු පෙරළියෙන් පසු සංවේදී කලාකරුවෝ රැසක් ආණ්ඩුවට එකතු වී සෝමරත්න දිසානායකලා, රෝහණ වීරසිංහලා පාරේ ගිය හ.ඒත්, 2015 වන විටත් ජයතිලක බංඩාරලා පාරේ අප වෙනුවෙන් ගී ගයති.ආණ්ඩු පෙරළියක් අත ළඟ තිබියදී වෙනස වෙනුවෙන් පෙනී සිටින සියලු මිනිසුන් එසේ කරන්නේ වාසි ගන්න යැයි සිතා ගරහන මුග්ධයනි, ජයතිලක බංඩාර දෙස බලව්.